संघीय संसदमा नेकपा एमाले, नेपाली कांग्रेस, नेकपा माओवादी केन्द्र, संघीय समाजवादी फोरम र राष्ट्रिय जनता पार्टी राष्ट्रिय मान्यता प्राप्त दलको हैसियतमा संसदमा सहभागी भएका छन् । अब, थिग्रिंदै आएका यी दलले देश निर्माण बाहेक अरु दिशातिर आफुलाई केन्द्रित गरे भने जनताको अभिमतलाई बेवास्ता गरेको ठहरिनेछ । आफुले गरेका वाचा पुरा गर्दै शान्ति, विकास र समृद्धिको दिशामा देशलाई अघि बढाउनु नै सबै सांसदहरुको एकमात्र मिसन हुनुपर्छ । त्यसो हुन सकेमा मात्र जनताले उनीहरुमाथि गरेको विश्वास सही ठहरिने छ ।
